Document ID: /roh_data/filtered/Bilingualer_Corpus_interleaved-it-rm.jsonl.gz/634

This is a text translated from Italian to Rumantsch Grischun.
La legge cantonale sulla protezione dei dati entra in vigore in maggio

All'inizio di maggio 2002 il Governo metterà in vigore la nuova legge cantonale sulla protezione dei dati. È stata accettata dalla grande maggioranza del Popolo dei Grigioni nel giugno del 2001. Incaricato della protezione dei dati viene nominato il giurista e granconsigliere di Coira Thomas Casanova.

Con la legge sulla protezione dei dati si crea un quadro giuridico per il trattamento dei dati personali da parte delle amministrazioni a tutti i livelli dello Stato (Cantone, distretti, circoli e comuni). Per quanto riguarda i contenuti, vengono riprese per analogia la maggior parte delle norme dell'omonima legge federale. Un elemento importante della nuova legge è l'Ufficio cantonale di vigilanza per la protezione dei dati. In qualità di istanza indipendente di controllo deve vigilare sulla messa in pratica della protezione dei dati ed è a disposizione sia dei privati che dell'amministrazione come ufficio di consultazione e di informazione. Il nuovo incaricato della protezione dei dati nei Grigioni è Thomas Casanova, nato a Coira nel 1957 e ivi residente. Assumerà la funzione all'inizio di maggio.

Consultazioni alla Confederazione

Il Governo si esprime su tre disegni per nuovi atti normativi della Confederazione.

A partire dal 2004 la Confederazione intende introdurre degli incentivi finanziari per l'impiego di carburanti desolforati, affinché si possano imporre sul mercato. Si riscuoterà una tassa d'incentivazione sulla benzina e il diesel contenenti una percentuale di zolfo superiore allo 0.001 per cento (10 ppm). La tassa non dovrà superare i cinque centesimi al litro. Il Governo retico appoggia calorosamente l'intenzione di promuovere i carburanti desolforati, i quali contribuiscono notevolmente a ridurre il carico ambientale e creano inoltre condizioni quadro ottimali per l'impiego di tecniche innovative nei motori. La tassazione pianificata di carburanti solforosi costituisce una prosecuzione coerente della politica ambientale sulla base di tasse di incentivazione. Essa completa in particolare la tassa introdotta nel 1997 sui composti organici volatili e sull'olio da riscaldamento "extraleggero" con un tenore di zolfo superiore allo 0,1 per cento. Ciò che non appare chiaro è invece perché la tassa debba essere introdotta solo all'inizio del 2004 visto che sul mercato sono già presenti carburanti non solforosi (per es. il cosiddetto "diesel invernale", come viene impiegato tra l'altro per i veicoli adibiti alle piste di sci).

In una corrispondente legge federale si deve creare una forma giuridica per coppie omosessuali, la cosiddetta unione registrata. Deve permettere alle coppie omosessuali di garantire la loro relazione sotto il profilo giuridico. Continuano a restare escluse l'adozione e la medicina della riproduzione. Il riconoscimento statale delle coppie omosessuali intende contribuire a porre fine alle discriminazioni e scardinare pregiudizi. Il Governo condivide sostanzialmente il disegno preliminare.

Diverse piante di nespole (tutta la famiglia di cotoneaster nonché i due tipi di photinia risp. Stranvaesia davidiana e Photinia nussia) devono essere inserite nel catalogo dell'ordinanza sulle piante vietate per fermare l'ulteriore espansione della necrosi batterica o almeno per limitarla. Il divieto comprende la produzione, la messa in commercio e l'introduzione di queste piante, che possono essere le "portatrici" della necrosi batterica. La necrosi è una malattia batterica pericolosa, altamente infettiva e difficile da combattere, che colpisce la frutta a granelli e alcuni arbusti selvatici e da ornamento vicini alla famiglia delle rosacee. Il Governo accoglie con grande favore questa misura.

Personale

- Come successore di Ruedi Schäfli, che va in pensione alla fine di maggio, viene nominato capo dell'Ufficio per l'agricoltura e il turismo Eugen Arpagaus, nato nel 1962, di Suraua, residente a Zizers. Assumerà la direzione dell'Ufficio all'inizio di giugno.

- Enrico Kopatz, nato nel 1967, di Castaneda, domiciliato a Bonaduz, diventa l'addetto stampa della Cancelleria dello Stato. Assume la funzione all'inizio di maggio.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 20.02.2002

La lescha chantunala davart la protecziun da datas va il matg en vigur

La regenza metta en vigur la lescha chantunala davart la protecziun da las datas l'entschatta matg 2002. Il zercladur 2001 ha il pievel grischun acceptà questa lescha cun gronda maioritad. Sco incumbensà per la protecziun da datas vegn nominà il giurist e deputà da Cuira Thomas Casanova.

Cun la lescha davart la protecziun da datas vegn creada ina norma legala per elavurar las datas da persunas tras las administraziuns da tut ils nivels statals (chantun, districts, circuls e vischnancas). Dal cuntegn vegnan surpigliadas per gronda part las disposiziuns da la lescha federala analoga. In impurtant element da la nova lescha è il post da surveglianza chantunal per la protecziun da datas. Ella ha da survegliar sco instanza da controlla independenta la realisaziun da la protecziun da datas e stat a disposiziun sco post da consultaziun e d'infurmaziun tant a persunas privatas sco a l'administraziun. Il nov incumbensà per la protecziun da datas è Thomas Casanova, naschì 1957, da Cuira e domicilià a Cuira. El cumenza sia lavur l'entschatta matg.

Consultaziuns a la confederaziun

La regenza prenda posiziun davart trais projects per novs decrets federals.

Per ch'ils carburants senza zulper possian fitgar pe sin la fiera vul la confederaziun promover cun impuls finanzials l'adiever da carburants senza zulper a partir da l'onn 2004. Sin benzin ed ieli da diesel cun in cuntegn da zulper da dapli che 0.001 pertschient (10 ppm) duai vegnir incassada ina taxa directiva. Ella duai importar maximal 5 raps per liter. La regenza grischuna beneventa fitg la finamira da promover ils carburants senza zulper. Quels sbassan marcantamain la grevezza per l'ambient e furman cundiziuns da basa optimalas per l'applicaziun da tecnicas innovativas en ils motors. La grevezza planisada dals carburants cun zulper è ina cuntinuaziun consequenta da la politica da l'ambient sin la basa da las taxas directivas. Ella cumpletta cunzunt la taxa introducida l'onn 1997 sin cumbinaziuns organicas svapurantas e sin ieli da stgaudar "spezialmain lev" cun in cuntegn da zulper da 0.1 pertschient. I na vegn dentant betg dal tut chapì pertge che la taxa vegn introducida pir a l'entschatta 2004, essend ch'ils carburants senza zulper èn gia sin la fiera (p.ex. l'uschenumnà "diesel d'enviern", sco quai ch'el vegn duvrà tranter auter per ils vehichels da pista).

En ina lescha federala correspundenta duai vegnir creada ina furma giuridica sumeglianta a la lètg per pèrs homosexuals, l'uschenumnà partenadi registrà. Ella duai pussibilitar als pèrs homosexuals da segirar legalmain lur relaziun. Da l'adopziun e da la medischina da reproducziun èn els er exclus en l'avegnir. La legalisaziun statala dals pèrs homosexuals duai contribuir a terminar discriminaziuns ed a diminuir ils pregiudizis. La regenza è da princip d'accord cun il sboz provisori.

Diversas plantas da suspidaunas (l'entira spezia da cotoneaster sco las duas sorts photinia resp. stranvaesia davidiana e photinia nussia) duain vegnir recepidas en il catalog da l'ordinaziun davart las plantas scumandadas per qua tras pudair retegnair u almain limitar la derasaziun dal mal nair da pumers. Il scumond cumpiglia la producziun, la messa en circulaziun e l'import da questas plantas che pon esser "purtadras" dal mal nair da pumers. Il mal nair da plantas è ina malsogna da bacterias privlusa ed infectusa e ch'è difficila da cumbatter. Ella attatga cunzunt puma da puegl ed insaqunta bostgaglia da la famiglia da plantas da rosas. La regenza beneventa grondamain questa mesira.

Fatgs dal persunal

- Sco successur da Ruedi Schäfli che va la fin da matg en pensiun vegn elegì Eugen Arpagaus, naschì 1962, da Suraua, domicilià a Zizers, sco manader da l'uffizi per economia e turissem. El surpiglia l'entschatta zercladur la direcziun da l'uffizi.

- Enrico Kopatz, naschì 1967, da Castaneda, domicilià a Panaduz, daventa nov incumbensà d'infurmaziun tar la chanzlia chantunala. El cumenza sia lavur l'entschatta matg.

Chanzlia chantunala grischuna

Gremi: regenza

Funtauna: rg chanzlia chantunala grischuna

Data: 20.02.2002